钦定古今图书集成/明伦汇编/氏族典/第474卷 > 《廖用贤尚友录》 > 戴槚
## 钦定古今图书集成/明伦汇编/氏族典/第474卷 > 《廖用贤尚友录》 > 戴槚

按《万姓统谱》：“槚字育之，浩之子。浩归自巩昌，仅存一
楼，槚市宅郡城，迎二亲以养，旦夕省候，辞色怡婉。每
出入，扶掖左右，岁时资束修，营致甘旨至没。尢孺慕
终身，语及辄泣下。与庶兄析产，举其优者逊之贡，授
兴化府学训导。以身为教，士翕然归心。寻升连城教
谕，即自表免。”既归，足不迹公府，缙绅耆英之会，间一赴之；里闾过从，布衣徒步，仅以一僮自随。自少至老，
无妄语、无慢容，中心淡然，寡于嗜欲。闭楼危坐，终日
读书赋诗。有《茂轩稿》若干卷。